Gandia pone en valor su canal de nado con la celebración de la primera travesía
06 febrer 2020

## Gandia pone en valor su canal de nado con la celebración de la primera travesía06 febrer 2020Última actualització: 14 juliol 2025

![](../gestion/img/_AO_9256-copia.jpg)  
  

La regidora delegada d'Esports, Lydia Morant; acompanyada per la presidenta del NiE Gandia, Pilar Martí, han presentat aquest matí en roda de premsa la primera edició de la Travessia Canal de Nado que se celebrarà a la platja de Gandia el pròxim 11 d'abril a partir de les 10.30 hores.

La prova es desenvoluparà al canal de natació situat davant del número 85 de passeig Marítim Neptú sobre una distància de 2.200 metres.

**Lydia Morant** ha explicat que una vegada la infraestructura de canal de natació a la platja va començar a funcionar, des del Club han volgut organitzar aquest esdeveniment esportiu que permetrà donar a conéixer encara més el canal de natació. "_Aquest tipus de proves estan cada vegada més de moda, ja que no només participen nedadors sinó que també ho fan triatletes que aprofiten aquestes competicions per a completar els seus entrenaments" "Des de l'Ajuntament volem agrair al NiE Gandia tota la feina que realitza per vincular la nostra ciutat a l'esport i esperem que moltes persones acudisquen a presenciar aquesta primera edició_".

Per la seua banda, **Pilar Martí** ha explicat que donada la data de la prova i la seua coincidència amb la Setmana Santa "esperem tindre gent de Gandia i la comarca però també esperem que participen moltes persones que visiten la nostra ciutat durant aquests dies".  
Els participants disposaran d'aparcaments de bicicletes a més d'avituallament i animació.

Pel que fa a les inscripcions, la presidenta del club ha informat que hui mateix s'han obert al web crono4sports.es amb dos trams diferenciats. Els 100 primers participants hauran d'abonar 12 € fins al 16 de març. A partir d'aquesta data el preu s'incrementa fins als 16 € fins a arribar a la quota màxima de la prova que l'organització ha tancat en 300 participants.

Els guanyadors de categoria femenina i masculina tindran trofeu i els guanyadors dels grups d'edat obtindran medalla.

[Twittear](https://twitter.com/share)